અસમના અનેક જીલ્લાઓમાં મુસ્લિમ જનસંખ્યામાં વૃદ્ધિના અહેવાલોનો હવાલો આપતા સેના પ્રમુખે બદરૂદ્દીન અજમલની એઆઈયૂડીએફની પણ ચર્ચા કરી હતી અને કહ્યું હતું કે રાજ્યમાં આ પાર્ટીનો વિકાસ 1980ના દાયકામાં બનેલી ભાજપ કરતા પણ વધારે ઝડપથી થઈ રહ્યો છે. જનરલ રાવતે પૂર્વોત્તરમાં બાંગ્લાદેશી ઘુષણખોરીનો ઉલ્લેખ કરતાં કહ્યું હતું કે, આપણા પશ્ચિમી પાડોશીના કારણે યોજનાબદ્ધ રીતે આ ઘુષણખોરી થઈ રહી છે. તે હંમેશા પરોક્ષ યુદ્ધ મારફતે આ વિસ્તાર પર કબજો કરવાનો પ્રયાસ કરશે.